איחוד הצלה

איחוד הצלה הוא ארגון ישראלי המאגד כ-6,500 חובשים, פרמדיקים ורופאים מרחבי ישראל כגוף התנדבותי לכונני רפואת חירום, על מנת להציל חיים ולמתן שירותי עזרה ראשונה. נשיא הארגון ומייסדו הוא אלי ביר ומנכ"ל הארגון הוא אהוד דודסון. באוגוסט 2006 פרשו אלי ביר וקבוצת מתנדבים מארגון הצלה ישראל בעקבות סכסוכים בתוך הארגון והקימו את "איחוד הצלה". בתחילה נקרא הארגון "ארגון מתנדבי הצלה בישראל". עם השנים התפתח הארגון, והיום, בנוסף למתנדבים החרדים, חברים בו אלפי מתנדבים שאינם דתיים, ואף צוות של ערבים ממזרח ירושלים ומהמשולש. באוגוסט 2008 מונה פרופ' אבי ריבקינד כחבר הוועדה הרפואית של "איחוד הצלה". נכון לשנת 2023 מונה הארגון כ-6,500 מתנדבים: חובשים, פרמדיקים ורופאים, והוא מאושר כגוף מסייע רשמי בשעת חירום על ידי משרד הבריאות[דרוש מקור], ורשאי לקבל מידע עדכני על אירועי חירום ממוקד החירום של מגן דוד אדום. חלק מהמתנדבים בארגון פועלים במסגרת רשות השירות הלאומי-אזרחי. מתנדב בארגון צריך להיות בעל רכב פרטי, או חבר ביחידת האופנועים או האופניים. החובשים מקבלים את קריאות החירום באמצעות מוקד חירום טלפוני של מוקד איחוד הצלה או אפליקציה ייעודית שמזהה את המיקום של המתנדב ומזניקה אותו באופן אוטומטי למקרי חירום שיש בסביבתו. המתנדבים יוצאים להגיש סיוע הרפואי עד להגעת האמבולנס לאירוע. הארגון מאבזר את כל מתנדביו באמצעי קשר וציוד רפואי מתקדם ויקר ערך. 'איחוד הצלה' רכש מאז הקמתו תיקי החייאה משופרים, בהם כל הציוד הרפואי הנדרש עבור הכוננים המגיעים למתן מענה ראשוני. בנוסף לתיק ההחייאה הבסיסי, 'איחוד הצלה' דואג לאבזר כוננים פעילים גם בדפיברילטור, מכשיר למדידת רמת הסוכר בדם וכדומה. הארגון מעביר קורסי חובשים בתשלום, למתנדבים בארגון הקורס הוא ללא עלות. לארגון 1,200 אופנועי חירום (אופנולנסים), 450 אופניים חשמליים, 35 רכבי שטח, 60 אמבולנסים ו-5 ניידות טיפול נמרץ. מתנדבי הארגון פועלים בהתנדבות, הטיפול הרפואי והפינוי לבית החולים נעשה ללא השתתפות של החולה, אך הארגון תובע תשלום מקופות החולים או חברות ביטוח. שיתוף הפעולה בין איחוד הצלה למגן דוד אדום ידע עליות ומורדות, בעיקר על רקע של גיוס כספים מתורמים בחו"ל. בשנת 2008 חדל מגן דוד אדום להעביר קריאות חירום למתנדבי איחוד הצלה. במגן דוד אדום טענו שישנם בארגון מתנדבים ללא הכשרה מתאימה וכי אינם יכולים להזניק כוננים ללא הכשרה מספקת. בעקבות כך הוחלט באיחוד הצלה לפתוח מוקד חירום טלפוני במספר 1221 (ללא כוכבית) שיקבל שיחות מאזרחים המעוניינים בטיפול רפואי, וקריאות אלו יטופלו על ידי מתנדבי הארגון. לארגון חילוקי דעות עם מד"א, חלקם אף הובילו לתביעות משפטיות הדדיות. באוגוסט 2021 בית ההוראה של הרב שמואל הלוי ואזנר הוציא מכתב ובו נכתב כי אסור להתנדב בארגון איחוד הצלה, מנגד הארגון טען כי מדובר בהליך שמטרתו לפגוע בגיוס הכספים לארגון וכי לארגון ועדת רבנים. בשנת 2010 הוקצה מספר טלפון חירום מקוצר לארגון והחל ב-1 בספטמבר 2011 איחוד הצלה מפעיל מוקד חירום טלפוני שעונה לקריאות רפואיות 24 שעות ביממה. המוקד מאויש על ידי חובשים ופרמדיקים מהארגון המקבלים את קריאות החירום, ומזניקים את מתנדבי הארגון. במקביל מעביר המוקד את הקריאה למוקד מגן דוד אדום לשם הזנקת אמבולנס לאירוע החירום. באוגוסט 2017 יצא חוזר מנכ"ל של משרד הבריאות שבו נאסר על הארגון לפרסם את מספרו. מגן דוד אדום עתר לבית המשפט ובהמשך לבג"ץ בבקשה לבטל את ההקצאה למספר המקוצר בטענה שהארגון מפרסם את המספר באופן המטעה את הציבור ובניגוד לעמדת משרד הבריאות, אך העתירה נדחתה. במטרה לסיים את הסכסוך בין הארגונים פעלו בממשלה ובכנסת באמצעות חוק לאיחוד מוקדי החירום הרפואיים הטלפוניים המורה על הקמת מוקד חירום יחיד שינוהל על ידי מגן דוד אדום ויהיה מחויב לשתף את המידע עם כלל הארגונים. הליך החקיקה החל בשנת 2021 ולאחר מכן בשנת 2022 והצעת חוק זו אושרה בקריאה טרומית, בעקבות פיזור הכנסת הליך החקיקה הופסק, הצעת חוק זהה הוגשה שוב בשנת 2023 על ידי חבר הכנסת משה גפני. הארגון מפעיל סוגים שונים של כלים מבצעיים. אמבולנסים של הארגון ניידת טיפול נמרץ של הארגון אמבולנסים של הארגון בסכמת הצביעה הקודמת קטנוע של הארגון עם הכונן קטנוע (אופנולנס) של הארגון עם הכונן, בסכמת הצביעה הקודמת. דגם Joymax של סאניאנג רכב חשמלי מסוג בימבולנס לכונן איחוד הצלה רכב תגובה מהירה מסוק של להק תעופה בשרות איחוד הצלה רכב ATV סירת איחוד הצלה בסכמת הצביעה הקודמת סירת איחוד הצלה רכב איחוד הצלה מדגם איסוזו רכב לוגיסטיקה הארגון משתף פעולה עם ארגון תופעת טבע, בנושא איתור וחיפוש נעדרים. חברת הביטוח הראל משתפת פעולה עם הארגון במיזמי בריאות. הארגון מפעיל פרויקטים נוספים שאינם הענקת עזרה ראשונה: תן כבוד – במיזם זה מתנדבים בעלי הכשרה רפואית מבקרים קשישים בביתם, כדי למדוד להם מדדים חיוניים בסיסיים, והעברתם למוקד מעקב המפנה אותם במידת הצורך למרפאה או יוצר קשר עם הרופא האישי. יחידת חוסן – בשנת 2016 הוקמה בארגון יחידת חוס"ן (חירום וסיוע נפשי) שמטרתה להגיש עזרה ראשונה נפשית באירועים בהם ישנם נפגעי חרדה או הלם, וכן במקרים המצריכים סיוע נפשי. ביחידה חברים עובדים סוציאליים ופסיכולוגים וכן חובשים שעברו הכשרה מיוחדת לטיפול חוס"ן. בנוסף, קיים בארגון קורס הכשרה לטיפול נפשי ראשוני. מוסד בטוח – נועד להנגיש ציוד רפואי מתקדם בכל מוסד ובכל בית ספר. שכל מורה ומחנך במדינת ישראל ידע לבצע החייאה ופעולות ראשונות מצילות חיים עד להגעת צוות מקצועי. במסגרת זו "איחוד הצלה" מציע להנהלת המוסד ציוד איכותי במחירים המסובסדים על ידי "איחוד הצלה" בשיתוף קרן ישראלייף. איתור נעדרים – במקרים של נעדרים, משתתפים מתנדבי 'איחוד הצלה' במערך החיפושים, בשיתוף עם כוחות הביטחון והחירום. במקביל לפעילות ההתנדבותית, מספק ארגון איחוד הצלה עם רכבי ההצלה שלו שירותי אמבולנס פרטי בתשלום. ניתן להזמין אמבולנס (רגיל או ניידת טיפול נמרץ) לצורך העברת חולים ממקום למקום, שירות אבטחת אירועים וליווי טיולים. מד"א הצלה ללא גבולות הצלה ישראל הצלה (ארגוני רפואת חירום) זק"א חברה קדישא יד שרה עזר מציון מדיה וקבצים בנושא איחוד הצלה בוויקישיתוף אתר האינטרנט הרשמי של איחוד הצלה איחוד הצלה, ברשת החברתית פייסבוק איחוד הצלה, ברשת החברתית אקס (טוויטר) איחוד הצלה, ביישום טלגרם איחוד הצלה, ברשת החברתית אינסטגרם איחוד הצלה, ברשת החברתית LinkedIn איחוד הצלה, סרטונים בערוץ היוטיוב איחוד הצלה, באתר "גיידסטאר ישראל" כתבות על הארגון נאס דיילי, האנשים ב""איחוד הצלה"" מישראל עושים עבודה מדהימה, בחשבון הפייסבוק של Nas Daily בעברית אריק וייס, זה ייגמר בדם: הקרב בין ארגוני ההצלה בישראל על גבם של המטופלים, באתר nana10‏, 23 ביולי 2016 פודקאסט עם אלי ביר איציק ברנדויין, היחידה החדשה של איחוד הצלה: שלושה מסוקים, 30 פראמדיקים, כ"ב בשבט תשפ"ג 13 בפברואר 2023 יוסי שוהם, ‏זקוקים לעזרה רפואית דחופה? חסן נסראללה יטפל, באתר ‏מאקו‏, 17 במאי 2017 ריבקינד באתר הארגון מי אנחנו, באתר "איחוד הצלה" רותם אליזרע, משרד הבריאות קבע: יוקם מוקד כונני חירום לאומי - בניהול מד"א, באתר ynet, 3 ביולי 2017; ליטל דוברוביצקי, מד"א תובע את איחוד הצלה: "מטילים בנו דופי", באתר ynet, 19 בדצמבר 2018 ליטל דוברוביצקי, הסכסוך נמשך: עכשיו איחוד הצלה ישראל תובע ממד"א 500 אלף שקל, באתר כלכליסט, 10 במרץ 2019 מיטל יסעור בית-אור, מד"א נגד איחוד הצלה: המאבק מגיע לבג"ץ, באתר ישראל היום, 4 בדצמבר 2019 רבנים קוראים שלא להתגייס לארגון "איחוד הצלה", באתר ‏מאקו‏, 25 באוגוסט 2021 חברי ועדת רבני הארגון : איחוד הצלה, באתר 1221.org.il בג"ץ 6316/21 אגודת מגן דוד אדום בישראל נ' שר התקשורת, ניתן ב־16 ביולי 2023 שלבי החקיקה של הצעת חוק מוקד חירום רפואי טלפוני, התשפ"ב-2021, במאגר החקיקה הלאומי באתר הכנסת שלבי החקיקה של הצעת חוק מוקד חירום רפואי טלפוני, התשפ"ב-2022, במאגר החקיקה הלאומי באתר הכנסת שלבי החקיקה של הצעת חוק מוקד חירום רפואי טלפוני, התשפ"ג-2023, במאגר החקיקה הלאומי באתר הכנסת בנצי רובין, ‏המאבק הצליח: אושר בקריאה טרומית החוק לאיחוד מוקדי החירום, באתר "סרוגים", 2 בפברואר 2022 כיכר בשיתוף איחוד הצלה, ‏אלפים הגיעו היום להיבדק ביוזמת 'הראל' ו-'איחוד הצלה', באתר כיכר השבת, 12 בספטמבר 2019 עדי לסקר, איחוד הצלה וקבוצת הראל ביטוח פיננסים קיימו יום בריאות ארצי, באתר חדשות 0404‏, 12 בספטמבר 2019 מתוך אתר הארגון